Μπιφτέκια με κιμά κοτόπουλου, μάραθο και δυόσμο
Αφράτα, γευστικά, μπιφτέκια κοτόπουλου, μια υγιεινή πρόταση για το καθημερινό σας τραπέζι και όχι μόνο!
700 γρ. κιμάς κοτόπουλου (μισός από μπούτι, μισός από στήθος), 1 μεγάλο ξερό κρεμμύδι, τριμμένο, 1 αυγό, 1/4 μάτσο μάραθος, ψιλοκομμένος, 1/4 μάτσο δυόσμος, ψιλοκομμένος, 1 κουτ. σούπας ξίδι βαλσάμικο, 1 κουτ. σούπας πάπρικα καπνιστή, 2 κουτ. σούπας φρυγανιά, τριμμένη, 2 κουτ. σούπας ελαιόλαδο, αλάτι, πιπέρι φρεσκοτριμμένο
Στον κάδο του μίξερ βάζουμε όλα τα υλικά και ζυμώνουμε με τον γάντζο σε μέτρια ταχύτητα για 5-6 λεπτά.Έτσι θα αναμειχθούν πολύ καλά τα υλικά και τα μπιφτέκια θα γίνουν πιο... μαστιχωτά, σαν κεμπάπ. Αδειάζουμε το μείγμα σε ένα μπολ, σκεπάζουμε με μεμβράνη και αφήνουμε στο ψυγείο για 2 ώρες να σφίξει.Προθερμαίνουμε τον φούρνο στους 200° C στη λειτουργία του αέρα και καλύπτουμε με λαδόκολλα ένα ρηχό ταψί.Πλάθουμε το μείγμα σε 6-8 μεγάλα μπιφτέκια, τα απλώνουμε στο ταψί και ψήνουμε για περίπου 20 λεπτά, μέχρι να ροδίσουν και από τις δύο πλευρές.Σερβίρουμε τα μπιφτέκια κοτόπουλου ζεστά με σαλάτα.
Κιμάς κοτόπουλου,BBQ